**DOM ZA ODRASLE OSOBE**

 **L O B O R – G R A D**

49253 LOBOR

Markušbrijeg 131

Županija Krapinsko-zagorska 02

Općina Lobor 236

Broj RKP-a 7665

Matični broj: 03126889

OIB 45761692556

Razina 11

Razdjel: 08660

Šifra djelatnosti 8730

Razdoblje 01.01.2024

 31.12.2024

 **BILJEŠKE UZ FINANCIJSKE IZVJEŠTAJE**

 **DOMA ZA ODRASLE OSOBE LOBOR-GRAD**

Dom za odrasle osobe Lobor-grad je javna ustanova u nadležnosti Ministarstva rada, mirovinskog sustava, obitelji i socijalne politike čiji osnivač  je Republika Hrvatska. Sjedište ustanove se nalazi na adresi Markušbrijeg 131, 49253 Lobor.

Dom za odrasle osobe Lobor-grad je osnovao Narodni odbor kotara Zlatar, rješenjem broj 2429/54 od 20. ožujka 1954. godine, te je 11. veljače 1974. pod registarskim brojem 98 upisan kod Okružnog privrednog suda u Zagrebu, a temeljem članka 78. stavka 1. Zakona o ustanovama postao je javnom ustanovom. Ustanova je upisana u Sudski registar Trgovačkog suda u Zagrebu pod brojem MBS: 080416973.

Dom za odrasle osobe Lobor-grad pruža socijalne usluge osobama s invaliditetom - mentalnim oštećenjima:

1. Savjetovanje
2. Stručna procjena
3. Psihosocijalno savjetovanje
4. Socijalno mentorstvo
5. Obiteljska medijacija
6. Psihosocijalna podrška
7. Pomoć u kući - osobi s invaliditetom - mentalnim oštećenjem, koja nije u mogućnosti udovoljiti osnovnim životnim potrebama, osobi koja zbog starosti ili bolesti ne može samostalno skrbiti o osnovnim životnim potrebama, osobi kojoj je zbog privremenog ili trajnog tjelesnog, mentalnog, intelektualnog ili osjetilnog oštećenja prijeko potrebna pomoć druge osobe
8. Boravak
9. Organizirano stanovanje
10. Smještaj
11. Usluga osobne asistencije koju pruža osobni asistent i usluga osobne asistencije koju pruža videći pratitelj.

Ustanova obavlja i druge poslove koji se odnose na:

1. Podršku korisnicima i pružateljima izvaninstitucijskih oblika smještaja
2. Informiranje zainteresiranih osoba o udomiteljstvu, pružanje stručne pomoći i potpore udomiteljima i korisnicima, provođenje edukacije udomitelja i ostale djelatnosti propisane Zakonom o udomiteljstvu
3. Predlaganje i poticanje aktivnosti u području socijalne skrbi na lokalnoj razini
4. Procjenjivanje potreba korisnika i sudjelovanje u donošenju socijalnog plana za područje jedinice područne (regionalne) samouprave
5. Poticanje i razvijanje volonterskog rada
6. Obavljanje drugih poslova na temelju zakona i Statuta Doma.

Ustanova obavlja i druge djelatnosti koje služe i povezane su s osnovnom djelatnošću, sukladno propisima koji reguliraju te druge djelatnosti (npr. radne aktivnosti na Poljoprivrednom gospodarstvu, zapošljavanje uz podršku, sudjelovanje na prigodnim manifestacijama i sajmovima, prodaja proizvoda radne terapije i sl. ako je to dio programa rehabilitacije, osposobljavanja, radnih i drugih aktivnosti korisnika).

Odgovorna osoba Doma za odrasle osobe Lobor-grad je ravnateljica, dipl. socijalna radnica

Darinka Sviben.

**1. BILANCA**

 **ŠIFRA 022 I 02922**

Ova šifra iskazuje sadašnju vrijednost opreme, u koju u 2024 godini nije bilo ulaganja, te je prikazana s indeksom 82,50 %.

 **ŠIFRA 023 i 02923**

Tijekom 2024 godine nije bilo nabave prijevoznih sredstava, već se sadašnja vrijednost umanjuje za vrijednost amortizacije 2024 godine, te je iskazani indeks 80,80 %.

 **ŠIFRA 04**

Ova šifra iskazuje zalihu sitnog inventara, koja je veća nego je to bilo početkom godine.

 **ŠIFRA 11**

Novčana sredstva prikazuju indeks od 122,80 % , a osnovni razlog tome indeksu , je što je Dom za odrasle osobe Lobor-grad za 2024 godinu imao obvezu doznake sredstava naplaćene opskrbnine i izvaninstitucije (koja nisu doznačena u Proračun do 31.12.2024 godine), također je i primljena dana 20.12.2024 godine uplata na žiro-račun Božićnice korisnicima mirovina.

 **ŠIFRA 12**

Ostala potraživanja, odnosi se na refundaciju troškova bolovanja iznad 42 dana , kao i refundaciju troškova za ozljedu na radu. Indeks na ovoj stavci iznosi svega 12,90%, a razlog tome je da je HZZO podmirio prema Ministarstvu financija sve obveze po pitanju refundacije bolovanja zaključno sa 31.10.2024 godine.

 **ŠIFRA 123**

Ova šifra prikazuje potraživanja od zaposlenih. Potkraj prosinca 2024 godine isplaćene su akontacije za kupnju živežnih namirnica, sredstava za čišćenje i higijenu, a koja nisu u mjesecu prosincu 2024 godine, pravdana računima, a vezano je na organizirano stanovanje korisnika.

 **ŠIFRA 129**

Ostala potraživanja – povezano s obrazloženjem pod šifrom 12. Na ovoj šifri imamo iskazani indeks 10,50%, a to se odnosi na potraživanja za bolovanja iznad 42 , a za mjesece studeni i mjesec prosinac 2024 godine, dok su sva ostala potraživanja za refundaciju bolovanja na ctu. 1291110 podmirena u 2024 godini.

 **ŠIFRA 19**

 Ova šifra iskazuje rashode budućih razdoblja, a odnosi se na rashode za zaposlene, plaća za

12 mjesec 2024 godine, kao i na kontinuirane rashode materijalnih troškova za 12 mjesec 2024 godine.

 **ŠIFRA 231**

Ova šifra iskazuje indeks od 128,10 % , a povećanje indeksa u odnosu na početak godine 2024 uvjetovano je porastom plaća kao i povećanjem broja zaposlenih.

 **ŠIFRA 232**

 Obveze za materijalne rashode indeks je svega 62,60%. Tijekom mjeseca prosinca tražili smo sredstva za plaćanje računa preko blagajne, pa je veći dio računa podmiren u mjesecu prosincu 2024 godine.

 **ŠIFRA 237**

Obveze za naknade građanima i kućanstvima, iskazani je indeks 123,60%.

Na ovoj šifri iskazujemo sva sredstva , što korisnici tijekom godine dobivaju kao Vladin dodatak.

Pred kraj godine primljena su i sredstva Božićnice za korisnike.

 **ŠIFRA 239**

Ova šifra iskazuje indeks 73,50 %, a osnovni razlog tome je podmirenje bolovanja iznad 42 dana , koje je HZZO podmirio prema državnoj riznici, a sve povezano s naprijed navedenim obrazloženjima kod šifre 12 i 129.

 **ŠIFRA 9111**

Vlastiti izvori iz proračuna, iskazani je indeks od 189,0%, a razlog istome je što je iznos sa

92121 Ostali vlastiti izvori prebačeni na 91111.

**ŠIFRA 991 I 996**

Dom za odrasle osobe Lobor-grad prilikom sklapanja ugovor o nabavi roba u postupcima jednostavne nabave traži zadužnice, bjanko zadužnice za dobro izvršenje ugovora. Tijekom 2024 godine krenuli smo u energetsku obnovu objekata Doma za odrasle osobe Lobor-grad, te je izvođač radova Jukić Dam, Otok Dalmatinski, dostavio bjanko zadužnicu za dobro izvršenje ugovora na iznos od 150.000,00 eur-a, koji je iznos doprinio i povećanju indeksa na 130,90 %.

 **ŠIFRA 12911**

Iskazuje indeks 10,50%, a povezano je sa obrazloženjima uz šifre 12,129 i 239.

 **ŠIFRA 23953**

Obveze za jamčevine. Indeks iznosi 72,90 %, predstavlja manji iznos uplata jamčevina za dobro izvršenje ugovora.

 **ŠIFRA 23954**

 Ostale nespomenute obveze indeks je 131,30 %. Na ovoj šifri imamo proknjižene naplaćene iznose jamčevina dobavljača za dobro izvršenje ugovora.

 **ŠIFRA 23958**

Obveze proračunskih korisnika za povrat u proračun, iskazani je indeks od 5%, a vezano je uz pojašnjenje šifri, 12,129,12911 i 239.

**2. IZVJEŠTAJ O PRIHODIMA I RASHODIMA, PRIMICIMA I IZDACIMA OBRAZAC PR-RAS**

 **ŠIFRA 6**

Indeks na ovoj šifri iznosi 75,90%, a razlog tome je da je tijekom 2023 godine bilo financiranje iz EU Fondova izgradnja i opremanje kuća za organizirano stanovanje sveukupno iznosom 1.558.722,59 eura.

 **ŠIFRA 63**

Pomoći iz inozemstva i od subjekata unutar općeg proračuna indeks je 6,50%. Na toj stavci prikazujemo financiranje radnih asistenata u organiziranom stanovanju, koji u 2024 godini iznosi

154.567,58 eur-a, a dok je u 2023 godini bilo prisutno i financiranje kapitalne izgradnje iz EU fondova.

 **ŠIFRA 6323**

Tekuće pomoći od institucija i tijela EU indeks je 114,70 %. Tu su prikazana knjiženja za zaposlene koji se financiraju iz EU sredstava, a povećanje u 2024 godini iznosi 14,70%.

 **ŠIFRA 6324**

Prikazani je samo iznos u prethodnoj godini, jer se radi o kapitalnim ulaganjima financiranim iz EU fondova, koje je završilo u 2023 godini.

 **ŠIFRA 639**

Prijenosi između proračunskih korisnika istog proračuna. U 2024 godini prisutno je samo financiranje poticaja, od strane Agencije za plaćanje u poljoprivredi i ribarstvu, a u 2023 godini bilo je i financiranje od strane Ministarstva rada, mirovinskog sustava, obitelji i socijalne politike , a vezano na nedostatna sredstva kod izgradnje objekata organiziranog stanovanja. Indeks iznosi 0,30%.

 **ŠIFRA 661**

 Prihodi od prodaje robe i pruženih usluga ostvareni su indeksom od 112,90%, a uglavnom se odnosi na povećanu prodaju robe na kantini Doma Lobor-grad u 2024 godinu u odnosu na 2023 godinu.

 **ŠIFRA 663**

 Donacije u 2024 godini indeks iznosi 146,30 %, a do povećanja donacija došlo je uslijed organiziranja dva hodočašća tijekom 2024 godine, za koja su nam donacije osigurali uglavnom poslovni partneri (dobavljači).

 **ŠIFRA 671**

Prihodi iz nadležnog proračuna za financiranje rashoda poslovanja, indeks iznosi 123,90 %, a uglavnom se odnosi na povećanje prihoda za isplatu plaća radnika u 2024 godini.

**ŠIFRA 6712**

Prihod iz nadležnog proračuna za financiranje rashoda za nabavu nefinancijske imovine odnosi se na nabavu opreme po posebnim Suglasnostima, koje osigurava Ministarstvo rada, mirovinskog sustava, obitelji i socijalne politike. Tako je u 2024 godini financirana nabava sušilica za rublje u kućama organiziranog stanovanja, dok je tijekom 2023 godine bilo više nabava kapitalne opreme financirano po Suglasnostima Ministarstva rada, mirovinskog sustava, obitelji i socijalne politike. Indeks iznosi 8,10%.

 **ŠIFRA 311 Plaće (bruto)**

 Indeks ove skupine iznosi 137,40 %, a uvjetovani je povećanjem plaća od 1.03.2024 godine , a također je povećani i broj zaposlenih.

 **ŠIFRA 312 Ostali rashodi za zaposlene**

Povećanje izdataka za jubilarne nagrade, regres, božićnica, te je isplaćena uskrsnica. Indeks iznosi 124,90 %.

 **ŠIFRA 3211 Službena putovanja**

Tijekom 2024 godine bilo je više službenih putovanja, u odnosu na 2023 godinu, a također je u 2024 godini došlo i do povećanja dnevnice s 26,54 eura na 30,00 eura pa je i indeks 139,20 %.

 **ŠIFRA 3221 Uredski materijal i ostali materijalni rashodi**

 Indeks je 123,90 %, a najveći udio u povećanju indeksa ima uredski materijal i sredstva za čišćenje i održavanje.

 **ŠIFRA 3222 Materijal i sirovine**

Ova pozicija iskazuje indeks 113,20 %, a u okviru nje ističu se troškovi živežnih namirnica, koji su najviše rasli u odnosu na sve stavke unutar ove skupine.

 **ŠIFRA 3224 Materijal i dijelovi za tekuće i inv. održavanje**

Indeks iznosi 160,70%, a najveće povećanje unutar ove skupine odnosi se na materijal za održavanje građevinskih objekata.

 **ŠIFRA 323 Rashodi za usluge**

 Indeks kod ove šifre iznosi 80,70%, a razlog tome su izdaci za intelektualne i osobne usluge na ctu. 3237900. Naime tijekom 2023 godine radilo se na projektima EU, gdje su bili angažirani vanjski stručnjaci za vođenje EU projekata.

 **ŠIFRA 329 Ostali nespomenuti rashodi poslovanja**

Indeks iznosi 129,10 %, a najveći udio u njegovom povećanju u 2024 godini imaju troškovi pristojbi i naknada cto. 3295100.

 **ŠIFRA 372 Ostale naknade građanima i kućanstvima iz proračuna**

Na ovoj stavci knjižimo isplate korisnicima po osnovu osobnih potreba i kulturno zabavnih potreba. Indeks na ovoj poziciji iznosi 87,50

 **ŠIFRA 4 Rashodi za nabavu nefinancijske imovine**

 Tijekom 2023 godine bila su velika ulaganja u izgradnju građevinskih objekata, kupnju opreme, vozila iz EU fondova, te dijelom financiranje iz sredstava Ministarstva rada, mirovinskog sustava , obitelji i socijalne skrbi, a sveukupno je to iznos od 2.266.143,14 eur-a , a u 2024 godini kapitalna ulaganja iznose svega 5.332,40 eur-a, odnosno indeks je 0,20%.

 **ŠIFRA 31214 Otpremnine**

Tijekom 2024 godine isplaćena je veća otpremnina u odnosu na 2023 godinu indeks je 144,70%.

 **ŠIFRA 37212 Pomoć obiteljima i kućanstvima**

U 2024 godini isplaćeno je manje pomoć za osobne potrebe korisnicima te indeks iznosi 86,90%.

**3. IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

 **ŠIFRA 91512 P016**

Na ovoj šifri prikazana je ukupna vrijednost od 2.155,50 eura , a odnosi se na prirast osnovnog stada, tijekom 2024 godine.

**Bilješke obradio**

**Savjetnik - voditelj financijsko-računovodstvenih poslova**

**Josip Ferek, dipl.oecc**

 **Ravnateljica**

**Darinka Sviben, dipl. socijalna radnica**